ANAN ขายหุ้นทั้งหมดพร้อมเงินให้กู้ยืม 2 บ.ย่อย มูลค่ารวม 401.8 ลบ.
ANAN ขายหุ้นทั้งหมดพร้อมเงินให้กู้ยืม 2 บ.ย่อยธุรกิจสนามแข่งรถ มูลค่ารวม 401.8 ลบ.
ANAN ขายหุ้นทั้งหมดพร้อมเงินให้กู้ยืม 2 บ.ย่อยธุรกิจสนามแข่งรถ มูลค่ารวม 401.8 ลบ.
25 มี.ค. 2563

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า บริษัทได้ดำเนินการขายเงินลงทุนทั้งหมด และเงินให้กู้ยืมใน 2 บริษัทย่อย ได้แก่บริษัท พีระ เซอร์กิต วัน จำกัด และบริษัท พีระ คาร์ท จำกัด ซึ่งทำธุรกิจให้บริการเกี่ยวกับสนามแข่งรถ รวมมูลค่า 401.8 ล้านบาท ให้กับบริษัท เอ็กซ์ตรีม สปอร์ต มาร์เก็ตติ้ง เวนเจอร์ส (ประเทศไทย) จำกัด
ทั้งนี้เพื่อมุ่งเน้นการดำเนินธุรกิจหลักของบริษัทได้อย่างเต็มที่ และเงินที่ได้รับจะนำไปใช้เพื่อพัฒนาธุรกิจของบริษัทให้เกิดประสิทธิภาพมากขึ้น หรือใช้เป็นเงินทุนหมุนเวียนในการดำเนินงาน
สำหรับ 2 บริษัทย่อยดังกล่าว แบ่งเป็น การขายเงินลงทุนของบริษัท พีระ เซอร์กิต วัน จำกัด ซึ่งประกอบด้วยหุ้น 100% และเงินให้กู้ยืม 34.46 ล้านบาท และการขายเงินลงทุนของบริษัท พีระ คาร์ท จำกัด ซึ่งประกอบด้วยหุ้น 99.99% และเงินให้กู้ยืม 5.37 ล้านบาท  คิดเป็นมูลค่ารวมของการขายเงินลงทุนรวม 401.8 ล้านบาท